text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Í dag, 21. oktober, havi eg, saman við trimum av mínum børnum, verið til eina framúr góða og lívgevandi konsert. Hetta var konsert, sungin av børnum, sum hava verið til sangfagnað í Nesvík, sum nú hevur verið triðja árið á rað.
text: #000002
text: Vit hava keypt okkum atgongumerkir til seinnu konsertina og komin uppá pláss í salinum, sita vit spent og bíða, til øll hesi fittu og røsku børnini, sum hava verið á sangfagnaði frá fríggjamorgni til sunnudag, koma inn at vísa okkum, hvat tey hava lært hetta vikuskiftið.
text: #000003
text: Konsertin byrjar við, at Kristian Martin Petersen bjóðar okkum vælkomin og greiðir eitt sindur frá, hvat verður á skránni. Hann fortelur eisini, at evnið á sangfagnaðinum á hesum sinni, er “Alt givið”. Eftir hetta koma so á leið 140 glað børn, hoppandi inn til tónleikin, sum verður spældur av fimm framúr góðum tónleikarum. Børnini eru deild upp í tveir ymiskar frískar litir, summi í ljósareyðum og onnur í ljósabláum blusum. Og so byrja tey at syngja.
text: #000004
text: Fyrsti og næsti sangurin verða sungnir av felagskórinum, stjórnað av strandingum, Bjartu og Fríðhild, og hesir eru “Tú ert her” og “Ja, tú ert stórur Jesus”. Tveir góðir sangir, sum eg áður havi hoyrt á sangskeiði í Nesvík. Stuttligt at hoyra kent tilfar at byrja við, har ein fær sungið stillisliga við. Børnini strála ímeðan tey syngja og gera ymisk tekin til. Eisini eru nakrir solistar, sum uttan nakað, syngja tað, sum tey skulu. Aftanfyri børnini er ein stórur skíggi, har sangurin verður presenteraður, og hvar teksturin eisini er at síggja hjá okkum áhoyrarum, meðan sungið verður.
text: #000005
text: Tá so hesir sangirnir eru sungnir, fara øll tey í ljósareyðum blusum av pallinum, og eftir standa tey í bláum blusum. Hetta verður kallað barnakórið, tey frá 2.- 4. flokk. Og inn koma tveir nýggir kórleiðarar har vestri frá, Karin og Vivian. Hetta kórið syngur so tríggjar sangir “Syngið við mær”, “Alt givið” og “Mær er givið alt vald”, tríggir fittir og lívligir sangir, har sangurin “Alt givið” er gjørdur av dugnaligum fólki úr Vágum til endamálið.
text: #000006
text: Børnini syngja so glað og væl við og gera samstundis ymisk tekin til. Eisini eru fleiri solistar, durskiftir, onkuntíð verður sungið í fleiri stemmum og eisini megna kórleiðarnir at fáa børnini at syngja spakuliga og hart, tá tær ynskja tað. Í endanum í síðsta sanginum koma nøkur børn í kórinum fram og saman gera tey eina pyramidu, og endar sangurin við, at øll í kórinum vísa á hetta við ørmunum rætt ímóti teimum.
text: #000007
text: Eftir hesar báðar sangirnar fara so eisini hesi børnini av pallinum og Mariann Poulsen av Strondum kemur fram við einum træskipi í hondini. Hon hevur eina góða andakt, sum fangar bæði børn og vaksin.
text: #000008
text: Tá andaktin er liðug, koma børnini í ljósareyðum blusum aftur inn á pallin. Hetta eru tey frá 5.-7. flokki, sum her verður kallað juniorkórið. Og enn einaferð koma nýggir kórleiðarar inn, hesaferð fólk av Toftum, Helena, Jannet og Hallgerð. Tónleikararnir byrja við einum vælkendum lagi, og nøkur børn stilla seg fremst við “trummum”, úr baljum og spannum bundnum frammanfyri sær, har tey sláa niður í takt. Hetta er rock lagið, we will, we will, í hesum førinum, praise you. Hetta fær áhoyrararnar at trekkja uppá smílibondini. Eisini í hesum sanginum eru dugnaligir og fríir solistar.
text: #000009
text: Juniorkórið syngir tríggjar sangir, “We will, we will praise you”, Alt tað, eg havi, er givið” og “Hygg at mær”. Allir tríggir sangirnir eru skrivaðir av dugnaligu kórleiðarunum. Sangirnir eru fjølbroyttir við solistum, rapparum, fangandi niðurløgum, góðum millumspæli av tónleikarum, durskifti og so framvegis. Eisini í fleiri av hesum sangunum, gjørdu børnini ymisk tekin til. Stuttligt at hoyra so frí, glað og dugnalig børn.
text: #000010
text: At enda koma børnini í bláum blusum aftur á pallin, og saman syngur felagskórið nú aftur tveir sangir. Hesir eru, “Í beinunum kitlar” og “Lívsgleði”. Og kórleiðarnir av Strondum, Bjarta og Fríðhild koma nú enn einaferð at stjórna kórinum.
text: #000011
text: Aftur tveir fittir, lívligir sangir, har børnini eru væl við og gera ymisk tekin til. Og aftur hesaferð eru solistar, sum syngja so frí og væl. Sangirnir fáa áhoyrarnar væl við og klappa verður í takt við sangirnar. Lógvabrestirnir eru nógvir, tá seinasti sangurin endar, og so sum eitt yvirraskilsi, tríva børnini í aftur seinasta niðurlagið, og hetta er eitt sera gott punktum á eina sera góða og gevandi konsert.
text: #000012
text: Samanumtikið varð hetta ein fantastisk konsert, sum fangaði bæði vaksin og børn. Sangirnir vóru borðreiddir við øllum góðum, har øll børnini sóu út til at hugna sær maks. Tey hava lært ótrúliga nógv uppá sera stutta tíð, og sangirnar dugdu tey øll uttanat. Stuttligt var eisini at síggja, at so nógv børn tordu og dugdu so væl at standa fram sum solistar.
text: #000013
text: Eitt stórt herðaklapp til fyriskiparar, tónleikarar, kórleiðarar og øll, sum hava luttikið í hesum sangfagnaði. Vit eiga nógv dugnalig fólk í Heimamissiónini, sum duga bæði til eitt og annað. Og innanfyri tónleikin eru vit, eftir mínum tykki, sterk. Gott at síggja, at tit nýta tykkara gávur og geva burturav til onnur. Bæði til børnini, sum luttóku á sangfagnaðinum, men ikki minst til foreldur og onnur, sum hava verið og lurtað.
text: #000014
text: Hetta ger so gott. Eitt tað besta, eftir mínum tykki, er at hoyra børn syngja. Tað er so lívsgevandi og lívsjáttandi. Takk fyri, tit. Eg gleði meg til næsta ár.
text: #000015
text: Myndir: Methøg luttøka á Manslegun
text: #000016
text: Manslegan byrjar kl. 18 í kvøld
text: #000018
text: Seinasta vikuskifti 15.-17. september var árliga manslegan í Nesvík, og aftur í ár setti legan met. Í fjør vóru 208 mans á legu, ið var tað mesta nakrantíð, síðan manslegurnar byrjaðu fyri góðum 10 ár...
text: #000021
text: Høvuðsstýrið havt fund við nýggjum formanni, aðalskrivara og stýrislimi
text: #000022
text: Høvuðsstýrið í Heimamissiónini hevði fund í kvøld við nýggjum formanni, aðalskrivara og stýrislimi. Heri Kjærbo er nýggjur formaður í høvuðsstýrinum, Hjalmar Hansen nýggjur stýrislimur og Jákup Brúsá ...
text: #000023
text: Í farnu viku lýsti Nes prestagjald við ungdómsgudstænastu í Fríðrikskirkjuni leygarkvøldið 3. juni, í samráð við ungdómsarbeiðið í missiónshúsinum Tabor á Toftum. Tá dagurin nærkaðist og veðurmennirni...
text: #000024
text: Síðsta fríggjakvøld samlaðust umleið 90 ung á ungdómsmøti á Glyvrum. Glóð, ungdómsarbeiðið úr Leirvík og Gøtu, var og vitjaði. Kvøldið byrjaði við einum ungdómsmøti, har Andrias Magnussen hevði eina t...
text: #000026
text: Í dag, 4. juni 2023 eru júst 10 ár liðin síðani Símun Persson Jacobsen tók við sum formaður í høvuðsstýrinum fyri Kirkjuligu Heimamissiónina. Hetta er samstundis seinasti dagur hjá Símuni sum formanni...
text: #000027
text: 16. mai var stýrisfundur settur á skrá hjá stýrinum fyri Leirvíkar missiónshús. Tá Jørgen Andreasen, sum er formaður fyri stýrið, er sjómaður, kann við hvørt vera neyðugt at hava slíkar fundir umvegis...
text: #000028
text: Hesar cookies hjálpa okkum at betra síðuna við tíðini.
text: #000040